

**ELŐTERJESZTÉS**

Bonyhád Város Képviselő - testületének 2016 január 28-i

rendes/rendkívüli testületi ülésére

|  |  |
| --- | --- |
| Tárgy: | A szociális igazgatás és szociális ellátás helyi szabályozásáról szóló 4/2015. (II. 20.) önkormányzati rendelet módosítása |
| Előterjesztő: | Réger Balázs hatósági osztályvezető |
| Előterjesztést készítette: | Réger Balázs hatósági osztályvezető |
| Előterjesztés száma: | 5. sz. |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**A rendelettervezet általános indokolása:**

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet módosítása értelmében a házi segítségnyújtás térítési díja a szociális segítés és a személyi gondozás térítési díjából tevődik össze. A jogszabályi változás miatt az eddig alkalmazott térítési díjmegállapítást felül kellett vizsgálni és szociális segítés és személyi gondozási díjtételekre bontani. Egyúttal az ellátásért fizetendő díjak is felülvizsgálatra kerültek. A házi segítségnyújtáson kívül a Gondozási Központ által biztosított, a személyes gondoskodás körébe tartozó szociális ellátások térítési díjai is felülvizsgáltra kerültek. A szociális étkeztetés tekintetében az intézményi térítési díj 0,4%-kal emelkedik. A házi segítségnyújtás esetében az intézményi térítési díj 4%-kal csökken, a jelzőrendszeres házi segítségnyújtás esetében az intézményi térítési díj összege 20%-kal emelkedik a költségek jelentős növekedése miatt. A nappali szociális ellátás változatlanul térítésmentes. Az Idősek Klubjába történő szállításért kell fizetni: 130 Ft/alkalom. Az Idősek Otthona intézményi térítési díja 2%-kal emelkedik. A támogató szolgálat intézményi és személyi térítési díjai nem változnak.

**A rendelettervezet részletes indokolása:**

1.§-hoz

A rendelet mellékletei helyébe lépnek jelen rendelet mellékletei a térítési díj változások miatt.

Bonyhád, 2016. január 22.

Réger Balázs

osztályvezető

**Bonyhád Város Önkormányzata**

**…./2016. (….) önkormányzati rendelete**

**a szociális igazgatás és szociális ellátás helyi szabályozásáról szóló 4/2015.(II.20.) önkormányzati rendelete módosításáról**

**(Tervezet)**

Bonyhád Város Önkormányzati Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13.§ 8. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény a 48.§ (4) bekezdésében, a 62.§ (2) bekezdésében, a 92.§ (1) és (2) bekezdésében, a 132.§ (4) bekezdés g) pontjában kapott felhatalmazás alapján - a Szervezeti és Működési Szabályzatról szóló 5/2015. (III.27.) önkormányzati rendelet 1. melléklet II. (3) pontjában meghatározott feladatkörében eljáró Humán Bizottság véleményének kikérésével - a következőket rendeli el.

1.§ A szociális igazgatás és szociális ellátás helyi szabályozásáról szóló 4/2015. (II.20.) önkormányzati rendelet (a továbbiakban: R.) 11-16. mellékletei helyébe jelen rendelet mellékletei lépnek.

2.§ A Rendelet 2016. február 1-jén lép hatályba.

**Bonyhád, 2016. január …..**

**Filóné Ferencz Ibolya Dr. Puskásné Dr. Szeghy Petra**

polgármester jegyző

1. *melléklet a …/2016. (…..) önkormányzati rendelethez*

**A szociális étkezésért fizetendő térítési díj**

|  |  |  |  |  |
| --- | --- | --- | --- | --- |
| **Az ellátott jövedelme (a nyugdíj-minimum % - a)** | **Térítési díj% (az intézményi díj hány %-a fizetendő)** | **Étkeztetés után fizetendő térítési díj (adagonként-bruttó)** | | |
| **étkezés elvitellel** | **étkezés helyben fogyasztással** | **étkezés kiszállítással** |
| 100% - ig | 20% | 135 Ft | 140 Ft | 155 Ft |
| 100 – 125% | 30% | 200 Ft | 210 Ft | 230 Ft |
| 125– 150% | 40% | 270 Ft | 280 Ft | 310 Ft |
| 150 – 175% | 60% | 400 Ft | 420 Ft | 460 Ft |
| 175 – 200% | 75% | 500 Ft | 525 Ft | 580 Ft |
| 200-300% | 85% | 570 Ft | 595 Ft | 655 Ft |
| 300% - felett | 100% | 670 Ft | 700 Ft | 770 Ft |
| **INTÉZMÉNYI TÉRÍTÉSI DÍJ : étkezés elvitellel: bruttó 670 Ft - étkezés helyben fogyasztással: bruttó 700 Ft - étkezés kiszállítással: bruttó 770 Ft (Az étkeztetést 27 % áfa terheli.)** | | | | |

1. *melléklet a …/2016. (….) önkormányzati rendelethez*

**A házi segítségnyújtásért fizetendő térítési díj**

|  |  |  |
| --- | --- | --- |
| **Az ellátott jövedelme (a nyugdíjminimum % - a)** | **Térítési díj% (az intézményi díj hány %-a fizetendő)** | **Házi segítségnyújtás után fizetendő térítési díj: szociális segítés és/ vagy személyi gondozás (óránként)** |
| 100% - ig | 21% | 105 Ft |
| 100 – 125% | 32% | 155 Ft |
| 125– 150% | 51% | 250 Ft |
| 150 – 175% | 73% | 360 Ft |
| 175 – 200% | 84% | 410 Ft |
| 200-300% | 94% | 460 Ft |
| 300% - felett | 100% | 490 Ft |
| HÁZI SEGÍTSÉGNYÚJTÁS INTÉZMÉNYI TÉRÍTÉSI DÍJA: SZOCIÁLIS SEGÍTÉS ÉS SZEMÉLYI GONDOZÁS: **490 Ft/óra** | | |

1. *melléklet a …/2016. (…) önkormányzati rendelethez*

**A jelzőrendszeres házi segítségnyújtásért fizetendő térítési díj**

|  |  |  |
| --- | --- | --- |
| **Jelzőrendszeres házi segítségnyújtás után fizetendő térítési díj** | | |
| 315% - ig |  | havi jövedelem 30-ad részének 2%-a/nap |
| 315 % felett | 100% | 60 Ft/nap |
| Szociálisan nem rászorult |  | 180 Ft/nap |
| JELZŐRENDSZERES HÁZI SEGÍTSÉGNYÚJTÁS INTÉZMÉNYI TÉRÍTÉSI DÍJA: **60 Ft/nap/készülék** | | |

1. *melléklet a …/2016. (….) önkormányzati rendelethez*

**A nappali ellátásért fizetendő térítési díj**

|  |  |  |  |  |
| --- | --- | --- | --- | --- |
| **Az ellátott jövedelme ( a nyugdíj-minimum % - a)** | **Az ellátott jövedelme (Ft)** | **Térítési díj% (az intézményi díj hány %-a fizetendő)** |  | **Fizetendő térítési díj mértéke** |
| **tartózkodás Ft/nap** | **Idősek Klubjába történő szállítás: Ft/alkalom (1 út)** |
| Jövedelemtől függetlenül | | 0% | 0 Ft | 130 Ft |
| INTÉZMÉNYI TÉRÍTÉSI DÍJ: 0 Ft/nap/ellátott | | | | |
| Az Idősek Klubjába történő szállítás az intézmény az alapfeladatához nem tartozó szolgáltatás, ezért díjköteles szolgáltatás. | | | | |

1. *melléklet a …./2016. (……..) önkormányzati rendelethez*

**Az Idősek Otthonában fizetendő térítési díj**

|  |  |  |
| --- | --- | --- |
| **Az ellátott jövedelme** | **Idősek Otthonában fizetendő térítési díj mértéke (teljes ellátás napi 3 étkezéssel)** | |
| Ft/nap | Ft/hó |
| A személyi térítési díj az intézményi térítési díjjal megegyező összeg, ha a jövedelemhányad eléri vagy meghaladja az intézményi térítési díj összegét. | 3 100 | 93 000 |
| Ha a jövedelemhányad nem éri el az intézményi térítési díj összegét | havi jövedelem 30-ad részének 80%-a/nap | havi jövedelem 80%-a/hó |
|  | | |
| INTÉZMÉNYI TÉRÍTÉSI DÍJ  **3.100Ft//nap/ellátott**  **93.000 Ft/hó/ellátott** | | |

1. *melléklet a …/2016. (…..) önkormányzati rendelethez*

**A támogató szolgálat fizetendő térítési díjai**

|  |  |  |  |
| --- | --- | --- | --- |
| **Az ellátott jövedelme nyugdíjmin. %** | **Térítési díj% (az intézményi díj hány %-a fizetendő)** | **Személyi segítés után fizetendő térítési díj (óránként)** | **Szállító szolgálat** |
| 100% - ig | 21% | 105 Ft | 110 Ft/km |
| 100 – 125% | 32% | 155 Ft |
| 125– 150% | 51% | 250 Ft |
| 150 – 175% | 73% | 360 Ft |
| 175 – 200% | 84% | 410 Ft |
| 200-300% | 94% | 460 Ft |
| 300% - felett | 100% | 490 Ft |
| Szociálisan nem rászorultnak minősülő intézményi ellátott | | | A Gondozási Központ gépjármű használati szabályzata szerint. |
| INTÉZMÉNYI TÉRÍTÉSI DÍJ: személyi segítés: 490 Ft/óra szállító szolgálat: megtett km díj: 110 Ft/km | | | |